Fortizza Tas-Silġ

Il-Fortizza Tas-Silġ hija foti poligonali f'Marsaxlokk, Malta. Inbniet bejn l-1879 u l-1883 mill-Ingliżi fuq art għolja fit-tarf tax-xatt tal-ponta ta' Delimara, fuq il-Ħofra-ż-Żgħira. Il-funzjoni primarja tagħha kienet bħala punt ta’ kontroll għall-isparar tal-kanuni miġbura fil-Fortizza ta' Delimara taħtha.

Kienet parti minn katina ta’ fortifikazzjonijiet maħsuba biex jipproteġu l-Port ta’ Marsaxlokk, flimkien mal-Fortizza ta' Delimara li tħares lejn il-baħar tul il-ponta ta’ Delimara, il-ġenb tat-tramuntana tal-Bajja ta’ Marsaxlokk, il-Forti San Luċjan fuq il-ponta l-Kbira f’nofs il-bajja, il-Fortizza ta' Bengħisa fuq il-ponta ta' Bengħisa, u il-batteriji Pinto u Ferretti fuq ix-xtut tal-bajja.

Madwar 300 metru fit-tramuntana tal-Fortizza Tas-Silġ hemm il- Batterija ta’ San Pawl, fortifikazzjoni ta’ stil poligonali ħafna iżgħar, li tinsab f’kundizzjoni ferm agħar.

 Storja 
L-ewwel ġebla tal-Fortizza Tas-Silġ twaqqfet fl-1879 wara suġġeriment minn inġiniera militari Ingliżi, u tlestiet fl-1883. Il-fortizza hija eżempju klassiku ta' forti poligonali, u kellha kwartieri u mħażen taħt l-art, u bitħa tal-parati spazjuża. Il-fortizza hija mdawwar b'foss, u d-daħla kienet protetta b'portijiet tal-kanuni fuq naħa waħda u pont li jwassal għall-bieb.

Id-disinn u l-post tal-forti kien ikkritikat minn numru ta’ inġiniera militari, u l-armament tagħha ta’ sitt kanuni RML 64 pounder 64 cwt inbidel numru ta’ drabi qabel ma tneħħa fl-1903.

Fis-snin 50, il-forti ntuża mill-RAF (100 Signals Unit). Matul dak iż-żmien il-maskot tal-kamp kien kelb jismu Dodger. Aktar tard, il-kelb Rusty u l-kelba Scrubber kienu jgħixu fuq il-post. Scrubber welldet 14-il ġeru, li kollha sabu djar xi mkien ieħor f’Malta. Waħda mit-tliet Aerials fuq il-forti intużat fil-film tal-gwerra tal-1953 Malta Story.

Il-fortizza ġiet dekummissjonat u mgħoddi lill-awtoritajiet ċivili fl-1960.

 Fil-preżent 
Mill-1991, il-forti kien mikri lill-Island Sanctuary bħala kenn għall-klieb. Is-santwarju jħallas lill-gvern kera annwali ta’ €232 għall-użu tal-fortizza.

Il-gatehouse, u l-foss lejn ix-xatt huma fi stat tajjeb, iżda kien hemm kollass konsiderevoli fil-wiċċ ta' ġewwa tal-foss tat-tramuntana.

Fl-2015, il-fortizza ġiet propost bħala sit possibbli għall-kampus tal- Università Amerikana ta' Malta, izda dan ma ntgħażlitx.

 Gallerija 

 Referenzi 

Kategorija:Marsaxlokk
Kategorija:Fortizzi f'Malta